Ты каза, каза, лубяныя вочы…
*Беларуская народная*

— Ты, каза, каза,

Лубяныя вочы.

Ты, каза, дзе была?

— Я, каза, коней пасла.

— А дзе тыя коні?

— Міколка ўкраў.

— А дзе той Міколка?

— У клець пайшоў.

— А дзе тая клець?

— Вадой пазаліло.

— А дзе тая вада?

— Быкі выпілі.

— А дзе тыя быкі?

— Пад гару пайшлі.

— А дзе тая гара?

— Чэрві вытачылі.

— А дзе тыя чэрві?

— Гусі падзяўбалі.

— А дзе тыя гусі?

— У чарот паплылі

— А дзе той чарот?

— Дзеўкі паламалі.

— А дзе тыя дзеўкі?

— Замуж пайшлі.

— А дзе тыя мужы?

— Пайшлі сена касіць.